Príloha č. 3

**NÁVRH - KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

**Predávajúci:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

(ďalej len „predávajúci“)

a

**Kupujúci:**  **SS-GROUPE s.r.o**

Sídlo: Pleš 88, Rapovce 985 31

IČO: 36 660 361 - PO zapísaná v OR Okresného súdu Banská Bystrica, oddiel Sro,

 č. vložky 11933/S

DIČ: 2022222169

IČ DPH: SK2022222169

Štatutárny zástupca: Ing. Erik Šándor - konateľ

Bankové spojenie: Všeobecná úverová banka a.s.

 IBAN: SK13 0200 0000 0025 7612 4355

(ďalej len „kupujúci“ a spoločne „zmluvné strany“)

Zmluvné strany uzatvárajú zmluvu na dodávku tovaru, ktorá je výsledkom postupu zadania zákazky v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 -2020- aktualizácia č. 5

Predmet plnenia zmluvy je totožný s predmetom zákazky, podmienky plnenia Zmluvy sú v súlade s Výzvou na predkladanie ponúk, súťažnými podkladmi, ponukou Víťazného uchádzača, vrátane ceny uvedenej v ponuke.

**Preambula**

Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa **28.09.2023 pod ID: 47 576,**  pre zákazku s názvom „***Ekologizácia mäsovýroby Šándor -fotovoltické panely“***

**Článok I.**

**Predmet zmluvy**

1. Predávajúci sa zväzuje, že kupujúcemu dodá a odovzdá tovar, ktorý je špecifikovaný v **prílohe č. 7** tejto zmluvy, ktorá predstavuje časť ponuky dodávateľa zo dňa ..................., ktorá je tak neoddeliteľnou súčasťou tejto zmluvy. Dodaný tovar musí byť nový, bez akýchkoľvek faktických alebo právnych vád, nepoužívaný a nesmú sa na neho vzťahovať práva tretej strany. Súčasťou dodávky tovaru je montáž, uvedenie do prevádzky a bezplatné zaškolenie obsluhy (ďalej tiež ako „tovar“).
2. Kupujúci sa zaväzuje, že tovar uvedený v ods. 1 tohto článku prevezme a zaplatí zaň dohodnutú cenu uvedenú v čl. IV. tejto zmluvy.
3. Kupujúci nadobúda vlastnícke právo k tovaru, len čo je mu dodaný tovar odovzdaný.
4. Predávajúci sa zaväzuje , že dodá fotovoltické zariadenie a zrealizuje inštaláciu zariadenia až po uskutočnení samostatného výberového konania na dodávateľa podpernej konštrukcii pre fotovoltiku. Predávajúci je povinní pri inštalcii fotovoltického zariadenia spolupracovať s víťazom výberového konania na zhotovenie podpernej konštrukcie pre fotovoltiku.
5. Predávajúci inštaláciu zariadení bude vykonávať na základe osvedčenia podľa zákona č. 309/2009 Z.z. o podpore obnoviteľných zdrojov, energie a vysoko účinnej kombinovanej výroby a o zmene a doplnení niektorých zákonov
6. **Meno a priezvisko zodpovednej osoby, inštalatéra podľa bodu 5 .............................................**

**Číslo osvedčenia inštalatéra podľa zákona č. 309/2009 Z.z. :....................................................**

**Článok II.**

**Termín dodania**

1. Termín dodania tovaru je najneskôr do **31.05.2025**

**Článok III.**

**Miesto a spôsob prevzatia tovaru**

1. Miestom dodania tovaru je sídlo kupujúceho: **Ing. Erik Šándor, Pleš 88, Rapovce 985 31**
2. Tovar prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho. Súčasťou dodania tovaru je aj jeho doprava na miesto dodania tovaru.

**Článok IV.**

**Kúpna cena a platobné podmienky**

1. Kúpna cena tovaru činí:

Cena bez DPH: ................... EUR

DPH (bude účtovaná v súlade s platnými predpismi v čase fakturácie) ................... EUR

Cena s DPH ................... EUR

 2. Predmet zákazky bude financovaný z vlastných zdrojov a z prostriedkov z nenávratného

 finančného príspevku – Program rozvoja vidieka SR 2014-2020, **Výzva č. 51/PRV/2022 –**

 **Aktualizácia č. 4**

 **Opatrenie 4** –– Investície do hmotného majetku

 **Podopatrenie 4.2 –** Podpora pre investície na spracovanie/uvádzanie na trh a/alebo vývoj

 poľnohospodárskych výrobkov

3. Cena podľa bodu 1 tohto článku je konečná a nemenná a predávajúci prehlasuje, že zahŕňa všetky

 jeho náklady spojené s dodaním tovaru a uvedením tovaru do riadnej prevádzky a zaškolením

 obsluhy.

4. Kúpna cena bude uhradená bezhotovostne na základe faktúry predávajúceho.

5. Splatnosť faktúry/faktúr bude **60 kalendárnych dní** odo dňa doručenia faktúry na adresu sídla

 Kupujúceho.

6. Faktúru predávajúci vystaví po dodaní predmetu zmluvy (t.j. po dodaní tovaru spolu s dokladmi

 na tovar sa vzťahujúcimi, uvedenia do riadnej prevádzky a zaškolení obsluhy), pričom tovar sa

 považuje za dodaný jeho riadnym uvedením do prevádzky, zaškolením obsluhy a tiež podpísaním

 preberacieho protokolu zmluvnými stranami.

7. Ak faktúra neobsahuje všetky náležitosti daňového dokladu v súlade so zákonom 222/2004 Z. z.

 o dani z pridanej hodnoty v znení neskorších predpisov, je kupujúci oprávnený faktúru

 predávajúcemu vrátiť. V takomto prípade lehota spratnosti začne plynúť od doručenia právne

 vystavenej faktúry kupujúcemu.

8. Kupujúci zníži výplatu faktúry a zadrží 10 % z fakturovanej kúpnej ceny vrátane DPH na

 zabezpečenie svojich práv na riadne plnenie povinností predávajúceho zo zmluvy (tzv.

 zádržné právo, pričom ide o zádržné právo garančné a zádržné právo, ktoré možno použiť na

 úhradu ostatných zákonných a zmluvných nárokov kupujúceho, t.j. najmä, nie však výlučne

 náhradu škody, zmluvné pokuty).

9. Kupujúci uvoľní predávajúcemu zadržanú čiastku podľa predchádzajúceho bodu tohto článku

 zmluvy na základe žiadosti predávajúceho doručenej po uplynutí 24 mesiacov od dodania

 tovaru a za podmienky, že budú prípadné nároky z vád v záručnej dobe predávajúcim riadne

 odstránené, alebo nebudú tieto nároky existovať a zároveň nebudú existovať iné zmluvné

 nároky kupujúceho vyplývajúce z tejto zmluvy.

10. V prípade, ak vady nebudú predávajúcim odstránené v primeranej lehote určenej kupujúcim,

 má kupujúci právo dať vady tovaru odstrániť tretej osobe na náklady predávajúceho, pričom

 je oprávnený použiť sumu zádržného vo výške účelne vynaložených nákladov na odstránenie

 vád.

11. Okrem použitia sumy zádržného na účelne vynaložené náklady na odstránenie vád podľa

 predchádzajúcich bodov tohto článku zmluvy, je kupujúci oprávnený použiť sumu zádržného

 aj na prípadnú náhradu škody a/ alebo zmluvnú pokutu, alebo akékoľvek finančné sankcie

 a iné náklady, ktoré bude povinný zaplatiť kupujúci v súvislosti s nesplnením si povinností

 predávajúceho podľa tejto zmluvy. V takom prípade nie je kupujúci povinný zadržanú

 čiastku predávajúcemu uvoľniť a to ani na základe doručenej žiadosti predávajúceho.

12. Kupujúci nie je povinný uhradiť kúpnu cenu a to ani sčasti, ak má tovar vady a to až do ich

 riadneho odstránenia predávajúcim.

13. Ak má predávajúci sídlo v členskom štáte Európskej únie mimo územia Slovenskej republiky,

 faktúru podľa tohto článku vystaví v súlade s príslušnými predpismi záväznými v krajine jeho

 sídla a  podmienkami dohodnutými v tejto zmluve. Podmienky musia byť splnené

 kumulatívne.

**Článok V**

**Nadobudnutie vlastníckeho práva k tovaru**

1. Zmluvné strany sa dohodli v súlade s § 445 Obchod. Zákonníka, že kupujúci nadobudne vlastnícke právo k predmetu tejto zmluvy až po úplnom zaplatení kúpnej ceny
2. Kupujúci až do zaplatenia kúpnej ceny v plnej výške nie je oprávnený predmet plnenia tejto zmluvy dať do prenájmu, predať alebo iným spôsobom scudiť a/alebo zaťažiť. Kupujúci nie je oprávnený zaťažiť predmet tejto zmluvy zaťažiť záložným právom pokiaľ toto nesúvisí priamo s financovaním predmetu tejto zmluvy. Porušenie tejto povinnosti je dôvodom predávajúceho odstúpiť od tejto zmluvy.

**Článok VI.**

**Omeškanie a zmluvné pokuty**

1. Ak sa predávajúci dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), je povinný zaplatiť kupujúcemu zmluvnú pokutu vo výške 0,05% z celkovej kúpnej ceny bez DPH, a to za každý deň omeškania.
2. Ak sa kupujúci dostane do omeškania s úhradou faktúry je predávajúci oprávnený uplatniť si zmluvnú pokutu vo výške 0,05% z neuhradenej finančnej čiastky bez DPH.
3. Zmluvná pokuta zo strany predávajúceho sa neuplatní, ak kupujúci nedostane včas finančné prostriedky z PPA

**Článok VII.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 zmluvy.
2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.
3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Článok VIII.**

**Odstúpenie od zmluvy**

1. Kupujúci môže od tejto kúpnej zmluvy odstúpiť, ak sa predávajúci omešká s dodaním tovaru alebo jeho časti (vrátane uvedenia tovaru do prevádzky a zaškolenia) o viac ako 45 dní po dojednanej dobe v tejto zmluve.
2. Predávajúci môže od tejto kúpnej zmluvy odstúpiť, ak sa kupujúci omešká s platením peňažných záväzkov viac ako o 6 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka, ak v tejto zmluve nie je uvedené inak. Všetky náklady a škody súvisiace s odstúpením od kúpnej zmluvy znáša tá strana, ktorá zavinila zánik zmluvy.
4. Odstúpenie od zmluvy nadobúda účinnosť nasledujúcim dňom doručenia odstúpenia druhej strane.
5. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na náhradu škody alebo zmluvnej pokuty vzniknutej porušením zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
6. Odstúpením od zmluvy zmluva zaniká, keď prejav vôle oprávnenej strany odstúpiť od tejto zmluvy je doručený druhej strane.

7. Kupujúci jednostranné odstúpi od zmluvy v aj prípade ak Predávajúci ktorý má povinnosť

 zapisovať sa do registra partnerov verejného sektora podľa zákona č. 315/2016 Z.z. nie je

 zapísaný v registri partnerov verejného sektora,

**Článok IX.**

**Záruka a servis**

1. Kupujúci je v zmysle povinností kupujúceho podľa zákona povinný prezrieť tovar najneskôr do 30 dní odo dňa jeho uvedenia do prevádzky a zaškolenia obsluhy s ohľadom na druh tovar. Vada, ktoré sa prejaví počas záručnej doby sa s ohľadom na poskytnutú záruku považuje za vadu, ktorú mal tovar už v deň jeho prevzatia bez ohľadu na prezretie tovaru kupujúcim v lehote podľa tohto bodu zmluvy.
2. Predávajúci preberá záruku za akosť tovaru špecifikovaného v Článku I. tejto zmluvy. Zárukou za akosť predávajúci preberá záväzok, že dodaný tovar bude po dobu záruky spôsobilý na použitie na dohodnutý účel podľa tejto zmluvy a jej príloh a/alebo na obvyklý účel, a že si zachová dohodnuté vlastnosti v tejto zmluve a jej prílohách a/alebo jeho obvyklé vlastnosti.
3. Na technológiu a výkon sa poskytuje záruka minimálne **60 mesiacov**. Záruka začína plynúť odo dňa uvedenia tovaru do prevádzky a zaškolenia obsluhy. Predávajúci sa zaväzuje, že zaškolenie obsluhy a záručný servis bude realizovaný bezplatne prostredníctvom odborne vyškoleného technika.
4. Záruka na tovar – ostatné prvky ako je kabeláž, mechanická ochrana, pripájacie prvky sa poskytuje záruka minimálne na **24 mesiacov.**
5. Pre uplatnenie vád tovaru platia ustanovenia §436 - §440 Obchodného zákonníka.
6. V prípade akýchkoľvek vád tovaru počas záručnej doby môže kupujúci:
* požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád,
* alebo požadovať primeranú zľavu z kúpnej ceny alebo
* odstúpiť od zmluvy.
1. Záruka neplatí, ak kupujúci nedodrží postupy zaobchádzania s tovarom, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil kupujúci úmyselne, resp. poukázateľne nesprávnou manipuláciou s predmetom zmluvy.
2. Predávajúci sa zaväzuje nastúpiť na servisný **úkon do 48 hodín** od nahlásenia poruchy. Zároveň sa predávajúci zaväzuje odstrániť záručné vady tovaru v lehote najneskôr do 3 pracovných dní od uplatnenia oprávnenej reklamácie kupujúcim. Nahlásenie poruchy bude uskutočnené telefonicky a e-mailom na telefónne číslo a e-mailovú adresu, ktoré predávajúci uvedie v odovzdávacom protokole. Za servisný úkon sa nepovažuje obhliadka chybného zariadenia.
3. Záručná doba neplynie po tú dobu, po ktorú kupujúci nemôže užívať tovar pre jeho vady, za ktoré zodpovedá predávajúci, t.j. odo dňa zistenia vady kupujúcim až po odstránenie vád.

**Článok X.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok XI.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody pôsobené porušením tejto povinnosti.

**Článok XII.**

**Náhrada škody**

1. V prípade, ak je v tejto zmluve dohodnutá zmluvná pokuta, je zmluvná strana ďalej zaviazaná splniť svoju povinnosť, ktorej splnenie je zabezpečené zmluvnou pokutou, a aj po jej zaplatení. Oprávnená zmluvná strana je od zaviazanej zmluvnej strany ďalej oprávnená požadovať aj náhradu škody spôsobenej porušením povinnosti, na ktorú sa vzťahuje táto zmluvná pokuta, pričom je zároveň oprávnená od zaviazanej zmluvnej strany domáhať sa aj náhrady škody presahujúcej dojednanú zmluvnú pokutu.

**Článok XIII.**

**Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIV.**

**Osobitné podmienky**

1. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

**Článok XV.**

**Záverečné ustanovenia**

1. Pri odovzdaní predmetu kúpi sa spíše odovzdávajúci protokol v ktorom sa bude konštatovať stav preberacieho tovaru kúpi z hľadiska jeho úplnosti, technických a kvantitatívnych ukazovateľov tak, ako boli dohodnuté v zmluve.
2. Pri odovzdaní tovaru je predávajúci povinný odovzdať kupujúcemu doklady, ktoré sa na predmet kúpy vzťahujú, a to najmä tie, ktoré sú potrebné na prevzatie a užívanie tovaru (najmä, ale nie len záručný list, všetky certifikáty a osvedčenia potrebné k uvedeniu zariadenia do riadnej prevádzky, návod na obsluhu v slovenskom jazyku, oprávnenie servisného technika od výrobcu na vykonávanie servisu a bezplatné zaškolenia obsluhy), ďalej je predávajúci povinný predložiť k stavenému konaniu jednoduchej stavby podľa § 58 stavebného zákona alebo ohláseniu jednoduchej stavby podľa § 57 cit. Zákona, okrem iného projektovú dokumentáciu, ktorá podľa § 9 vyhlášky č. 453/2000 Z.z. obsahuje aj riešenie protipožiarnej bezpečnosti
3. Predávajúci je zodpovedný za dodržiavanie protipožiarnej bezpečnosti stavieb podľa ATN 011: Stavby s fotovoltickými elektrárňami a úložiskami elektrickej energie
4. Predávajúci je zodpovedný za vyhotovenie fotovoltického zariadenia v súlade s normou STN 34 3085: Pravidlá na zaobchádzanie s elektrickým zariadením pri požiaroch a zátopách
5. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.
6. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.
7. Túto zmluvu je možné meniť a dopĺňať v súlade Usmernením PPA č. 8/2017 o obstarávaní tovarov,  stavebných prác a služieb v platnom znení a len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

8. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

**9.** Zmluva s dodávateľom tak nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania. Týmto osobitným dojednaním v zmluve s dodávateľom však nie sú dotknuté povinnosti obstarávateľa vyplývajúce mu zo Zmluvy o NFP.

**10.** Obstarávateľ je zásadne povinný uzavrieť zmluvu s víťazným potenciálnym dodávateľom. Povinnosť podľa prvej vety mu však nevzniká, ak vo Výzve na predkladanie ponúk si vyhradí právo neuzavrieť zmluvu s víťazným potenciálnym dodávateľom, ak obstarávateľ neuzavrie s poskytovateľom zmluvu o NFP.

11. Kúpna zmluva je vyhotovená v 5 výtlačkoch z toho 2 pre predávajúceho, 2 pre kupujúceho a 1 pre

 RO- PPA.

12.Dodávateľ je povinný ku každej zmluve doložiť technické špecifikácie strojov a zariadení - Príloha

 č. 7 v originálnom vyhotovení vypracované v súlade s predloženou cenovou ponukou a musia byť

 totožné s cenovou ponukou predloženým do elektronického obstarávacieho systému JOSEPHINE

 a predloží - Prílohu č. 2 – Zoznam subdodávateľov

Dňa: ........................................ Dňa: ........................................

**Predávajúci: Kupujúci:**

........................................................... ...........................................................

Meno a priezvisko, funkcia Meno a priezvisko, funkcia

**Príloha č. 2 – Zoznam subdodávateľov**

**Názov zákazky**: *Ekologizácia mäsovýroby Šándor -fotovoltické panely*

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

Poznámky:\*

Nezadávame žiaden podiel zákazky subdodávateľom

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

 ............................................................

meno, priezvisko a podpis štatutárneho orgánu,

odtlačok pečiatky